Frenckellin kirjapaino

right
Frenckellin Kirjapaino Oy oli suomalainen vuonna 1642 perustettu kirjapaino. Yritys hakeutui konkurssiin vuonna 2008. Painotalo sijaitsi Espoon Suomenojalla ja työllisti 40 henkilöä. Frenckellin kirjapaino oli konkurssiin mennessään Suomen vanhin yritys. Paino keskittyi yritysten painotuotteisiin, muun muassa vuosikertomuksiin ja muihin yritysjulkaisuihin.  

Yrityksen viimeinen toimitusjohtaja, Berndt von Frenckell, oli yhdeksättä polvea Frenckelleitä yrityksessä. Ensimmäinen Frenckell tuli Suomeen kirjapainoalan opiskelijana Saksasta Gutenberg-yliopistosta.

Kirjapainon perusti 1642 Ruotsista muuttanut kirjakauppias Peder WaldFörlagsväsen Uppslagsverket Finland Turun akatemian yhteyteen. Paino siirtyi Johan Christoffer Frenckellille noin sata vuotta myöhemmin, ja hänen jälkeensä vastuun otti hänen poikansa Johan Christoffer. Kun kolmas saman niminen tuli 1814 yrityksen osaomistajaksi, sen nimeksi tuli J. C. Frenckell & Son.. Se oli 1700-luvulla vahva kulttuurivaikuttaja ja painoi Suomen ensimmäistä sanomalehteä sekä myöhemmin muun muassa ensimmäisen Kalevalan ja monia Runebergin teoksia. Myöhemmin yrityksessä painettiin muun muassa osakekirjoja ja postimerkkejä.Jyrki Pietilä, Frenckellin kirjapaino olennainen osa kulttuurihistoriaa, Turun Sanomat 15.2.2009, viitattu 8.6.2025

Yritys jätti konkurssihakemuksensa 29. elokuuta 2008. Toimitusjohtaja Berndt von Frenckellin mukaan ongelmana oli likviditeetin puute, alan hinnat olivat olleet liian huonoja ja tilauskirjapainojen välinen kilpailu erittäin kovaa.Jari Peltola, Suomen vanhin yritys konkurssiin Kauppalehti 1.9.2008 (Arkistoitu)Suomen vanhin yritys konkurssiin Helsingin Sanomat 1.9.2008 (Arkistoitu) Konkurssin jälkeen Suomen vanhimmaksi yritykseksi tuli vuonna 1649 perustettu FiskarsPulliainen, Mikko: Kalevalan painaja konkurssiin. Aamulehti 2.9.2008. s. 9..

 Lähteet 

 Aiheesta muualla 
 Frenckellin kirjapainon kotisivut (Archive.org)
 Frenckellin Kirjapainosta Pörssitiedon netissä

Luokka:Entiset suomalaiset kirjapainot